
Ehituslubade väljastamine Narva linna vee- ja kanalisatsioonitorustike rekonstrueerimiseks
1.   ASJAOLUD JA MENETLUSE KÄIK

08.01.2013. a Narva Vesi AS-i poolt volitatud isik Toomas Kliimask taotles Arhitektuuri- ja Linnaplaneerimise Ametilt ehituslubasid Narva linna territooriumil olemasolevate vee- ja kanalisatsioonitorustike rekonstrueerimiseks esitades ehitusprojekt ja riigilõivu maksekorralduse. 08.01.2013. a sissetulnud projektdokumentatsioon on jagatud tsoonideks ning näeb ette Narva linnas asuvate vee- ja kanalisatsioonitorustike rekonstrueerimise. Ehitusprojektid vastavad 25.09.2010 a Majandus- ja kommunikatsiooniministri määrusele nr 67 „Nõuded ehitusprojektile“ ning ehitusseaduse §23 lõike 5 kohaselt on lisatud kõigi torustike rekonstrueerimisel puudutatavate kinnistute omanike nõusolekud. 

Seega, ehituslubade väljastamiseks takistusi ei ole ning vee- ja kanalisatsioonitorustike rekonstrueerimiseks võib väljastada ehitusload.
2.     ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3.     OTSUS

Väljastada ehitusload:
3.1. Vahtra tänaval kanalisatsioonitorustiku K1075 rekonstrueerimiseks;
3.2. Albert-August Tiimanni tänav L2 kanalisatsioonitorustiku K1078 rekonstrueerimiseks;
3.3. Albert-August Tiimanni tänav L1 ja L2 kanalisatsioonitorustiku K1079 rekonstrueerimiseks;

3.4. Paul Kerese tänav L2, L3 ja L4,  Albert-August Tiimanni tänav L1, P. Kerese tn 36 ja 38f ning A.A. Tiimanni tn 1b külmaveetorustiku V1042 rekonstrueerimiseks;

3.5. Peterburi mnt 1 ja 2, Vestervalli tn 3//5//7, Malmi tn L1, Malmi tn 4, Aleksander Puškini tänav L1, L2 ja T1, Peetri platsil ning Paul Kerese väljakul külmaveetorustiku V1025 rekonstrueerimiseks;

3.6. Kohustada trasside omanikku koos kasutuslubade taotlustega esitama ehituslubade väljastajale vee- ja kanalisatsioonitorustike ehitamise puhul uues paigalduskohas leping Narva linnaga.
4.     RAKENDUSSÄTTED

4.1.  Korraldus jõustub seadusega ettenähtud korras.
4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

